EkBass/fiwiki-20250220-pages-articles huggingface dataset:
Ylempi Paiania

Ylempi Paiania (, ) oli antiikin aikainen Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Ylempi Paiania, samoin kuin Alempi Paiania, sijaitsi Hymettos-vuoren (nyk. Ymittós) itäpuolella. Se sijoitetaan pohjoiseen nykyisestä Paianían kaupungista. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin 11 edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin 22 bule-edustajaa. Demoksen kansalaisesta käytettiin demonyymiä Paianieus (). Jommastakummasta Paianiasta oli kotoisin Demosthenes. == Lähteet == Luokka:Antiikin Attikan demokset Luokka:Paianía
Paionidai

Paionidai (, ), joskus myös Paionie (, Paioniē), oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Paionidain oletetaan sijainneen Parnes-vuoren (nyk. Párnitha) eteläpuolella, pohjoiseen nykyisestä Acharnéen kaupungista. Paionidai oli mahdollisesti sama paikka kuin Herodotoksen mainitsema Paionie (tai Paionia). Herodotoksen mukaan Leipsydrion sijaitsi jossakin Paionian yläpuolella. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kolme edustajaa Ateenan bulessa eli neuvostossa. Demoksen kansalaisesta käytettiin demonyymiä Paionidēs (). == Lähteet == Luokka:Antiikin Attikan demokset
Olli Heinivaara

Olli Eino Heinivaara (23. helmikuuta 1923 Helsinki – 7. maaliskuuta 1995 Helsinki) oli suomalainen lääkäri, joka sai professorin arvonimen. Heinivaaran vanhemmat olivat päätoimittaja Eino Heinivaara ja Fanny Maria Mattson ja puoliso vuodesta 1948 Saara Tellervo Nieminen. Heinivaara tuli ylioppilaaksi Helsingin suomalaisesta lyseosta 1940 ja valmistui lääketieteen lisensiaatiksi 1947. Lääketieteen tohtoriksi hän väitteli 1955 ja sai sisätautien erikoislääkärin pätevyyden 1958. Heinivaara työskenteli valmistuttuaan lääkärinä Helsingissä ja Kuorevedellä, samoin kuin Henkivakuutusyhtiö Kansan sekä Valmet Oy:n, Ilmavoimien koelentueen ja Veljekset Karhumäki -yhtiöiden palveluksessa. Keuhkosairauksien erikoislääkärin pätevyyden hän sai 1965. Kiinnostuttuaan tutkimustyöstä Heinivaara julkaisi tuloksia hematologian ja keuhkosairauksien alalta, Helsingin yliopiston sisätautien dosentti Heinivaarasta tuli 1961 ja keuhkosairausopin dosentti 1968. Professorin arvonimen hän sai vuonna 1973. Heinivaara toimi vuodesta 1967 alkaen melkein 20 vuoden ajan Laakson sairaalan ylilääkärinä ja Helsingin tuberkuloosipiirin johtajana. Henkivakuutusyhtiö Kansan lääkärinä vuodesta 1952 ja ylilääkärinä vuodesta 1957 toiminut Heinivaara jätti viimeksi mainitun tehtävän vasta siirtyessään eläkkeelle 1984. Hänellä oli monien alansa yhdistysten ja järjestöjen luottamustehtäviä, muun muassa Suomalainen Lääkäriseura Duodecimissa, Suomen vakuutuslääkäriyhdistyksessä, Sisätautilääkäriyhdistyksessä ja Eläketurvakeskuksen hallituksessa. == Lähteet == Luokka:Suomalaiset vakuutuslääkärit Luokka:Suomalaiset tieteilijät Luokka:Suomalaiset professorin arvonimen saaneet Luokka:Hematologit Luokka:Vuonna 1923 syntyneet Luokka:Vuonna 1995 kuolleet
As the Stages Burn!

As the Stages Burn! on Arch Enemyn livealbumi, joka julkaistiin 31. maaliskuuta 2017 levymerkillä Century Media Records. == Kappaleet == === CD === ==== Live at Wacken 2016 ==== # # # # # # # # # # # # # # # # === DVD === ==== Live at Wacken 2016 ==== # # # # # # # # # # # # # # # # # # ==== Live in Tokyo 2015 ==== # * # # # # # # # ==== Musiikkivideot ==== # * # # # # # == Kokoonpano == * Alissa White-Gluz – laulu * Michael Amott – kitara * Jeff Loomis – kitara * Sharlee D'Angelo – basso * Daniel Erlandsson – rummut == Arvostelut == * Imperiumi: 8/10 * Kaaoszine: * Soundi: == Lähteet == == Aiheesta muualla == * * Luokka:Vuoden 2017 konserttitallenteet Luokka:Arch Enemyn albumit Luokka:Konserttielokuvat
Soave (viini)

Soave-viinit ovat italialaisia viinejä, joita tuotetaan Soaven kaupungin seudulla Veronan kaupungin itäpuolella Venetossa Koillis-Italiassa. Soave- viinit ovat valko- tai kuohuviinejä. Viinit valmistetaan pääosin, vähintään 70-prosenttisesti Garganega-rypäleestä. Soave Classico -viinit ovat peräisin Soaven tai Monteforte d’Alponen kunnista. == Soave-viiniluokat == Laatuluokiteltuja ja nimisuojattuja Soave-viinityyppejä ovat Soave DOC-, Soave Superiore DOCG- ja Recioto di Soave DOCG -viinit. Laatuluokan Soave DOC -viinit ovat valkoviinejä (Bianco) tai kuohuviinejä (Spumante). Niitä tuotetaan vuosittain yli 40 miljoonaa litraa 53 neliökilometrin alueella (vuonna 2014). Soave Superiore DOCG on valkoviiniä, joka varastoidaan vähintään kuusi kuukautta ennen myyntiä. Viiniä tuotetaan 120 000 litraa vuodessa 24 hehtaarin alueella (vuonna 2014). Recioto di Soave DOCG on kuohuviiniä tai jälkiruokaviiniä, joka valmistetaan kuivuneista rypäleistä ja jossa on vähintään seitsemän prosenttia jäännössokeria. Viiniä tuotetaan 100 000 litraa vuodessa (vuonna 2014). == Lähteet == Luokka:Italialaiset viinit Luokka:Veronan maakunta
Dan Henderson

Daniel Jeffery Henderson (s. 24. elokuuta 1970)Dan Henderson Espn.com- sivustollaViitattu 27.7.2024 on yhdysvaltalainen uransa lopettanut vapaaottelija sekä olympiapainijaDan Henderson Olympics.com-sivustollaViitattu 27.7.2024, joka viimeksi otteli UFCn keskisarjassa. Hän oli Strikeforcen viimeinen kevyen raskaansarjan mestari, ja oli viimeinen väli- ja keskisarjojen mestari Pride Fighting Championships-federaatiossa. Lisäksi, Henderson oli Brazil Open '97 turnauksen mestari, UFC 17 keskisarjan turnauksen mestari, the Rings: King of Kings 1999 turnauksen voittaja sekä Priden välisarjan Grand Prix turnauksen mestari. Uransa aikana Henderson myös haastoi UFCn keskisarjan vyöstä kaksi kertaa, UFCn kevyen raskaansarjan vyöstä kerran ja Strikeforcen keskisarjan vyöstä kerran. Hän oli ensimmäinen vapaaottelija, joka oli samaan aikaan kahden painoluokan mestari suuressa vapaaottelupromootiossa. Eläköitymisensä aikaan UFC 204 tapahtuman jälkeen, hän oli UFCn vanhin ottelija.Henderson becomes oldest UFC fighter to record knockout victoryViitattu 27.7.2024 Hendersonia pidetään yhtenä kaikkien aikojen suurimmista vapaaottelijoista. Hän voitti uransa aikana yhteensä seitsemäntoista vapaaottelun maailmanmestaria neljässä eri promootiossa (UFC, PRIDE FC, Strikeforce ja RINGS). ==Lähteet== Luokka:Yhdysvaltalaiset kreikkalais-roomalaisen tyylin painijat Luokka:Yhdysvaltalaiset vapaaottelijat Luokka:Vuonna 1970 syntyneet Luokka:Elävät henkilöt
Armathwaiten rautatieasema

Armathwaiten rautatieasema on rautatieasema Armathwaiten kylässä Cumbriassa, Luoteis-Englannissa. Se sijaitsee Settle–Carlisle-radan varrella. Asema avattiin 1. toukokuuta 1876. Se suljettiin osana Beechingin leikkauksia 4. toukokuuta 1970 ja avattiin taas uudelleen 14. heinäkuuta 1986. Asemaa käytti 7 100 matkustajaa kaudella 2017–2018. == Lähteet == * === Viitteet === Luokka:Cumbrian rautatieliikennepaikat Luokka:Beechingin leikkauksissa suljetut rautatieasemat
Bōtaoshi

thumb|right|Bōtaoshin peluuta Bōtaoshi () on Japanin joissain kouluissa pelattava peli, jossa kaksi 150 hengen joukkuetta kilpailee toisiaan vastaan. Joukkue jakautuu 75 hyökkääjään ja 75 puolustajaan. Hyökkääjien pitää saada vastajoukkueen tolppa kaadettua, kun taas puolustajat yrittävät estää oman tolppansa kaatumisen. Joukkue, joka saa kaadettua tolpan alle 30 asteen kulmaan maasta katsoen, voittaa. Ennen vuoden 1973 sääntömuutosta riitti, että kaatoi tolpan alle 45 asteen kulmaan maasta katsoen. == Lähteet == Luokka:Ulkopelit Luokka:Japanilaiset pelit
Will to Power

Will to Power on Arch Enemyn kymmenes studioalbumi, joka julkaistiin 8. syyskuuta 2017. Se on ensimmäinen, jolla kitaraa soittaa marraskuussa 2014 yhtyeeseen liittynyt Jeff Loomis. Loomis ei osallistunut albumin kappaleiden säveltämiseen, koska kitaristi Michael Amott pelkäsi hänen soittotyylinsä muuttavan Arch Enemyn saundia. Will to Power on myös ensimmäinen Arch Enemyn albumi, jolla kuullaan puhdasta laulua kokonaisessa kappaleessa, tämä kappale on "Reason to Believe". == Kappaleet == == Kokoonpano == ;Yhtye * Alissa White-Gluz − laulu * Michael Amott − soolo- ja rytmikitara * Jeff Loomis − soolo- ja rytmikitara * Sharlee D'Angelo − basso * Daniel Erlandsson − rummut \+ * Jens Johansson − cembalo (kappaleessa 10) ;Tuotanto * Michael Amott − tuottaja * Daniel Erlandsson − tuottaja * Jens Bogren − miksaaja, masteroija * Alex Reisfar – kansikuva * Katja Kuhl – valokuvaus == Arvostelut == * Imperiumi: 8/10 * Kaaoszine: Kaaoszine: Levyarvio * Metal Hammer: * Metalliluola: 8½/10 * Soundi: == Lähteet == == Aiheesta muualla == * * Luokka:Vuoden 2017 albumit Luokka:Arch Enemyn albumit
Juvisy-sur-Orge

Juvisy-sur-Orge on kunta Ranskassa Essonnen departementissa Île-de-Francen alueella. Se sijaitsee noin 25 kilometriä Pariisista etelään Seinejoen varrella. thumb|left|Camille Flammarionin observatorio Julius Caesar mainitsee kirjoituksessaan Juvisyn gallialaisten leirinä Gallian sodassa. Kaupungista tuli tärkeä liikenteen solmukohta kun Juvisyn rautatieasema perustettiin vuonna 1840, ja yksi harvoista Seinen ylittävistä silloista rakennettiin vuonna 1893. Kaupunki tuhoutui pahoin liittoutuneiden pommituksessa 18. huhtikuuta 1944. Juvisy-sur-Orgen uusittu rautatieasema on nykyään Île-de- Francen neljänneksi vilkkain. Kaupungissa on Camille Flammarionin observatorio.Tour de France 2017 ==Tunnettuja kuntalaisia== *Camille Flammarion (1842-1925), tähtitieteilijä *Raymond Queneau (1903-1976), kirjailija *Jean-Jacques Annaud (1943- ), elokuvaohjaaja *Christophe (1945- ), laulaja *Ladji Doucouré (1983- ), yleisurheilija *Emmanuelle Charpentier (1968- ), kemian nobelisti 2020 (CRISPR/Cas9-menetelmän kehityksestä) ==Lähteet== ==Aiheesta muualla== Luokka:Essonnen kunnat
Vuorentaka (Hämeenlinna)

Vuorentaka on Hämeenlinnan 28. kaupunginosa. Se sijaitsee kaupungin länsilaidalla noin neljän kilometrin päässä keskustasta ja on nimensä mukaisesti keskustasta katsottuna Ahvenistonharjun takana. Vuorentaka rajautuu Voutilan, Ahveniston, Pullerinmäen, Tiirinkosken, Majalahden sekä Loimalahden kaupunginosiin. Alueen läpi kulkevat Hämeen härkätie sekä siihen etelästä liittyvä Marssitie. Vuorentakana sijaitsevat muun muassa Vuorentaan koulu, Vuorentaan hautausmaa ja kolme pientaloaluetta, mutta muutoin kaupunginosa on suurelta osin peltoa. Vuorentaan koulusta noin 500 metriä kaakkoon sijaitseva Vuorentaan asukkaita palveleva päiväkoti sijaitsee kaupunginosajaottelun perusteella Ahveniston kaupunginosan puolella. == Lähteet == * Luokka:Hämeenlinnan maalaiskunnan kylät
Loimalahti

Loimalahti on Hämeenlinnan 26. kaupunginosa, ja se sijaitsee noin viisi kilometriä keskustan länsipuolella, Alajärven rannalla. Kaupunginosa on ollut asutuksen laajenemisaluetta ja sinne on 1990-luvulta alkaen rakennettu ja rakennetaan useita uusia pientaloalueita. Näin Loimalahdesta on myös muodostunut kaupungin merkittävä läntinen asuinalue. Loimalahdessa sijaitsevat Loimalahden leirikeskus ja suosittu Tervaniemen uimaranta. Tervaniemi muodostaa osan osan Hämeen virkistysalueyhdistyksen ylläpitämää Tervaniemen ja Soininsaaren ulkoilualuetta. Alueella on lisäksi runsaasti yleisiä ulkoilureittejä sekä talvisin hiihtolatuja. Loimalahden osa-alueita ovat Hirsimäki, Sampo, Kuusisto sekä varsinainen Loimalahti. Kaupunginosaa rajaavat Hattelmala, Luolaja, Voutila, Vuorentaka, Majalahti, Munakas sekä vuonna 2009 Hämeenlinnaan liitetty Rengon entinen kunta. == Lähteet == Luokka:Hämeenlinnan kaupunginosat
Mäskälä

Mäskälä on Hämeenlinnan 36. kaupunginosa. Alue sijaitsee noin viiden kilometrin päässä keskustasta, kaupungin itäosassa. Kaupunginosaan on rakennettu runsaasti uusia pientaloalueita 2000-luvulla, ja se onkin yksi Hämeenlinnan kasvusuunnista. Tästä huolimatta rakennettua ympäristöä on tällä hetkellä vasta jonkin verran kaupunginosan luoteisosassa. Mäskälässä sijaitsevalla uudella Harvoilanmäen asuinalueella järjestettiin vuoden 2007 asuntomessut. Alueella on lähinnä omakoti- ja rivitaloasutusta. Uudempaa rakentamista Mäskälässä edustaa Siirin alue. == Lähteet == Luokka:Hämeenlinnan kaupunginosat
Kappola

Kappola on Hämeenlinnan 37. kaupunginosa. Alue sijaitsee noin viisi kilometriä keskustasta itään Katumajärven rannalla. Kappola rajoittuu Mäskälän, Ruununmyllyn, Idänpään, Katisten, Katumajärven, Harvialan ja Hakumäen kaupunginosiin. Kappolaan, Katumajärven rannalle sijoittuu esihistoriallisesti merkittävä Kappolan linnavuori. Lisäksi kaupunginosassa sijaitsee kaksi golfkenttää, joista toinen osaksi myös Hakumäen puolella. == Lähteet == Luokka:Hämeenlinnan kaupunginosat
Harviala (kaupunginosa)

Harviala on Hämeenlinnan 41. kaupunginosa. Se sijaitsee noin viisi kilometriä keskustan kaakkoispuolella, Katumajärven länsirannalla. Harvialassa on suurehko pientaloalue, jonka pääkatuna toimii Rantatie. Lännessä kaupunginosa rajoittuu Harvialantiehen ja sen myötä Käikälään sekä idässä Katumajärveen. Harvialan palveluihin kuuluu päivittäistavarakauppa, ja siellä on myös kaksi uimarantaa, urheilukenttä sekä Katuman tanssilava. Lisäksi Harvialassa sijaitsee esihistoriallinen Mantereen linnavuori, jonka vastinparina Katumajärven vastarannalla Kappolassa seisoo Kappolan linnavuori. == Lähteet == *
Adam Fox

Adam Fox voi tarkoittaa seuraavia henkilöitä: *Adam Fox, brittiläinen runoilija ja teologian dekaani Magdalen Collegessa *Adam Fox, yhdysvaltalainen jääkiekkoilija
Max Ackermann

Max Ackermann (5. lokakuuta 1887 Berliini) – 1975Max Ackermann. Invaluable.com) oli saksalainen ajan uusia suuntauksia edustanut taidemaalari. Vuodesta 1930 Hän oli Stuttgartissa professorina, kunnes kansallissosialistinen hallitus otti häneltä viran pois ja määräsi hänelle näyttelykiellon. Toisen maailmansodan päätyttyä hän asetti Saksassa esille maalaamiaan abstrakteja tauluja, joissa hän toteutti musikiillisia teemoja huoliteltua tekniikkaa käyttäen. == Lähteet == Luokka:Saksalaiset taidemaalarit Luokka:Vuonna 1887 syntyneet Luokka:Vuonna 1975 kuolleet
J. A. G. Acke

Johan Axel Gustaf Acke (vuoteen 1904 Andersson; 7. huhtikuuta 1859 Tukholma – 5. syyskuuta 1924 Vaxholm) oli ruotsalainen taiteilija. Acke aloitti uransa realistisena ulkoilmamaalarina, mutta pian hän omaksui romanttis-symbolistisen tyylin. Hän teki vuosisadanvaihteen tienoilla sävyltään varovaisia muotokuvia, muun muassa Zachris Topeliuksesta vuonna 1898. Uransa myöhemmässä vaiheessa Acke siirtyi puhtaampiin ja voimakkaampaan väreihin ja maalaustapaan. Acke oli naimisissa Zachris Topeliuksen tyttären Eva Maria Topeliuksen kanssa vuodesta 1891; he olivat tavanneet Önningebyn taiteilijasiirtolassa Ahvenanmaalla. Acke teki myös Thielin galleriaan marmorifriisin ja kuvitti Topeliuksen satuja, Muun muassa Topeliuksen satukirja Lukemisia lapsille on Acken kuvittama. Puolisot rakennuttivat Vaxholmiin ateljeekodin Villa Akleja, joka on nykyään suojelukohde ja yksityinen Acke-museo. Italialaissyntyinen urheilija Fausto Acke oli J. A. G. ja Eva Acken ottopoika. == Lähteet == == Aiheesta muualla == * J. Axel G. Acke hakuteoksessa Svenskt biografiskt lexikon. Luokka:Ruotsalaiset taidemaalarit Luokka:Ruotsalaiset kuvittajat Luokka:Vuonna 1859 syntyneet Luokka:Vuonna 1924 kuolleet
1\. deild karla

1\. deild karla on Islannin jalkapalloilun toiseksi korkein sarjataso. Kaudella 2018 sarjassa pelaa 12 joukkuetta. Jokaisen kauden päätteeksi kaksi parasta nousevat pääsarjaan Úrvalsdeildiin ja kaksi huonointa putoavat kolmannelle sarjatasolle 2. deild karlaan. ==Joukkueet kaudella 2018== * Fram * Haukar * HK * ÍA * ÍR Reykjavík * Leiknir R. * Magni * Njarðvík FC * UMF Selfoss * Víkingur Ó. * Þróttur * Þór Akureyri ==Lähteet== Luokka:Islannin jalkapallosarjat
Ungmennafélagið Víkingur

Ungmennafélagið Víkingur tai Víkingur Ólafsvík on jalkapalloseura Ólafsvíkin kaupungista. Seura pelaa kaudella 2018 Islannin toiseksi korkeimmalla sarjatasolla 1. deild karlassa. ==Lähteet== Luokka:Islantilaiset jalkapalloseurat Luokka:Vuonna 1928 perustetut urheiluseurat
Knattspyrnufélagið Fram

Knattspyrnufélagið Fram on urheiluseura Reykjavíkin kaupungista. Seura on tunnettu erityisesti jalkapallosta ja käsipallosta. Seuran jalkapallojaosto pelaa kaudella 2017 Islannin toiseksi korkeimmalla sarjatasolla 1. deild karlassa. Fram on yksi Islannin menestyneimpiä jalkapalloseuroja 18 Islannin- mestaruudellaan. ==Lähteet== Luokka:Islantilaiset jalkapalloseurat Luokka:Islantilaiset käsipalloseurat Luokka:Vuonna 1908 perustetut urheiluseurat Luokka:Reykjavíkin urheilu
Suuria unelmia

Suuria unelmia on vuonna 2017 julkaistu kirja, jonka tekstit toimitti Anu Ubaud. Kirja kertoo kymmenen julkisuuden henkilön tarinan siitä, kuinka he saavuttivat omat unelmansa. Kirja on suunnattu erityisesti nuorille. Kirjassa nousevat esille etenkin unelmointi, rohkeus, uskallus, itseluottamus, odotukset, motivaatio, itsetunto, tahto, kunnianhimo sekä sinnikkyys. Kirjassa esitellään Jenni Vartiaisen, Jaajo Linnonmaan, Robinin, Cheekin, Elastisen, Peetu Piiroisen, Kiira Korven, Samu Haberin, Roope Hintzin sekä Tuija Pehkosen tarinat. Kirjan kuvat ovat olleet myös osa Suuria unelmia -valokuvanäyttelyä. Kirjan valokuvat ottanut Anthony Ubaud on itse kasvanut SOS-Lapsikylän sijaiskodissa, ja kirja on osa SOS-Lapsikylän Suuria unelmia -kampanjaa. Osa kirjan tuotoista lahjoitetaan SOS-Lapsikylälle. == Lähteet == * http://www.adlibris.com/fi/kirja/suuria-unelmia-9789527054499 * https://www.sos-lapsikyla.fi/ajankohtaista/tiedotteet/2017/suuria-unelmia- kirjassa-julkkikset-kannustavat-nuoria-unelmoimaan/ ===Viitteet=== Luokka:Suomalaiset kirjat Luokka:Vuoden 2017 kirjat
Christiansen

Christiansen tai Kristiansen on muun muassa seuraavien henkilöiden sukunimi: * Anders Christiansen (s. 1990), tanskalainen jalkapalloilija * Anders Baasmo Christiansen (s. 1976), norjalainen näyttelijä * Arne Christiansen (1925–2007), tanskalainen poliitikko ja ministeri * Carl Christiansen (1890–1948), ruotsalainen sellisti ja säveltäjä * Christian Christiansen (1895–1963), tanskalainen poliitikko ja ministeri * Godtfred Kirk Christiansen (1920–1995), tanskalainen yritysjohtaja, Lego-palikoiden keksijä * Einar Christiansen (1861–1939), tanskalainen kirjailija * Elin Kristiansen (s. 1968), norjalainen ampumahiihtäjä * Emmy Kristiansen, Emmy (s. 2000), norjalainen laulaja ja lauluntekijä * Ernst Christiansen (1891–1974), tanskalainen poliitikko ja ministeri * Gerd Kristiansen (s. 1955), norjalainen ammattiyhdistysjohtaja * Gro Marit Istad-Kristiansen (s. 1978), norjalainen ampumahiihtäjä * Henning Christiansen (1932–2008), tanskalainen säveltäjä ja kuvataiteilija * Idar Kristiansen (1932–1985), norjalainen kirjailija * Ingrid Kristiansen (s. 1956), norjalainen kestävyysjuoksija * Isobel Christiansen, Izzy Christiansen (s. 1991), englantilainen jalkapalloilija * Jan Christiansen, Jan Wayne (s. 1974), saksalainen elektronisen tanssimusiikin DJ ja tuottaja * Jesper Christiansen (s. 1978), tanskalainen jalkapalloilija * Kim Christiansen (s. 1976), norjalainen lumilautailija ja maailmanmestari * Kåre Kristiansen (1920–2005), norjalainen poliitikko, Kristillisen kansanpuolueen puheenjohtaja ja ministeri * Nanna Christiansen (s. 1989), tanskalainen jalkapalloilija * Ole Kirk Christiansen (1891–1958), tanskalainen yritysjohtaja, Lego-yhtiön perustaja * Pia Christiansen, suomalainen malli, toimittaja ja juontaja * Ragnar Christiansen (1922–2019), norjalainen poliitikko ja ministeri * Sigurd Christiansen (1891–1947), norjalainen kirjailija * Sofie Kirk Kristiansen (s. 1976), tanskalainen perijätär ja miljardööri * Sven Erik Kristiansen, Maniac (s. 1967), norjalainen laulaja * Thomas Christiansen (s. 1973), espanjalais-tanskalainen jalkapalloilija ja valmentaja * Tiril Sjåstad Christiansen (s. 1995), norjalainen freestylehiihtäjä * Tomm Kristiansen (1950–2022), norjalainen toimittaja ja kirjailija * Tommy Kristiansen (s. 1989), norjalainen jääkiekkoilija * Veronica Kristiansen (s. 1990), norjalainen käsipalloilija * Vetle Sjåstad Christiansen (s. 1992), norjalainen ampumahiihtäjä * Victor Kristiansen (s. 2002), tanskalainen jalkapalloilija * Øystein Kristiansen (s. 1975), norjalainen suunnistaja ja maailmanmestari.
Maccabi Netanya FC

Maccabi Netanya FC () on jalkapalloseura Netanyan kaupungista. Seura pelaa kaudella 2017–18 Israelin korkeimmalla sarjatasolla. Netanya on voittanut Israelin mestaruuden viidesti: 1970–71, 1973–74, 1977–78, 1979–80 ja 1982–83. ==Lähteet== Luokka:Israelilaiset jalkapalloseurat Luokka:Vuonna 1934 perustetut urheiluseurat
Lantasalpietari

Lantasalpietaria valmistettiin ennen kaliumnitraatin teollista valmistamista silloin kun kaliumnitraatin louhinta ei tullut kyseeseen. Laidunkarjan tuottamat lantakasat olivat huomattava lantasalpietarin raaka-ainelähde. Bakteerit hapettavat hajoavan eläinlannan urean, ammoniakin ja muut typpipitoiset aineet, minkä seurauksena muodostuu nitraatteja. Esimerkiksi Suomen Pohjanmaalla on ainakin jo 1500-luvulla valmistettu kruunun määräyksestä lantasalpietaria. Räjähteet Suomessa, 1998, sivut 16–20 Lantasalpietaria tarvittiin sodankäynnissä mustaruudin välttämättömänä ainesosana. Lantasalpietari valmistettiin maatuneesta voimakkaasta eläinlannasta kiehuvalla vedellä uuttamalla, puhdistamalla ja väkevöimällä. 1500-luvulla Ruotsi pyrki saamaan sodankäyntiin omavaraisuutta. Ruudin ainesosista omavaraisia oltiin puuhiilen ja rikin osalta mutta salpietari oli ostotavaraa. Salpietarikeittämöitä perustettiinkin runsaasti Ruotsi-Suomen alueelle jopa Suomeen painottuen. Lantasalpietarinkeitosta tehtiin myös alamaisille veronomainen rasite. == Lantasalpietarin valmistuksen historia == 1500-luvulla Ruotsin kruunu pyrki turvaamaan sodankäynnissä tarvittavan ruudin saannin. Ruudin ainesosista puuhiiltä oli runsaasti saatavilla ja rikkiä kruunu sai Taalainmaan rikkikiisukaivoksista. Ensimmäisistä Suomalaisista lantasalpietarin keittolaitoksista on merkintää 1530-luvulta Turusta ja Ahvenanmaalta. Kustaa Vaasa määräsi vuonna 1539 lisää salpietarikettämöitä perustettavaksi Viipuriin, Savonlinnaan, Hämeenlinnaan ja Kyminkartanoon. Vuonna 1546 Mikael Agricola kuvasi kirjoituksissaan salpietarin valmistusta kuivasta ja lihavasta maasta, poltetun kalkin ja tuhkan kanssa vedellä uuttamalla ja uutos haihduttamalla kuiviin. Kruunu luopui Suomessa salpietarin keitosta vuonna 1801. Tällöin salpietarin valmistusvastuu sälytettiin tilallisille. Verosuoritus oli puoli leiviskää manttaalia kohden. Räjähteet Suomessa, 1998, sivut 20–37 == Lantasalpietarin keitto == Lantasalpietari valmistettiin maatuneesta voimakkaasta eläinlannasta kiehuvalla vedellä uuttamalla. Uutos suodatettiin ja väkevöitettiin useita kertoja. Tämän jälkeen kerätty ruskea liuos haihdutettiin keittämällä vesi pois isoissa padoissa. Yhden erän uuttaminen kesti noin 10-12 tuntia ja useiden uutoserien keittäminen useita päiviä, jopa viikkoja. Keitolla aikaansaatu raakasalpietari vielä puhdistettiin ruokasuolasta ja humuksesta liuottamalla raakatavara kuumaan veteen, suodattamalla ja suodos kiteyttämällä. Näin saatu puhdistettu lantasalpietari vielä sulatettiin ja valettiin tarpeiden mukaisiksi levyiksi käyttöä ja varastointia varten. Ruudinvalmistuksen välituotteeksi valmistuneet salpietarilevyt toimitettiin ruutimyllyihin joissa varsinainen ruuti valmistettiin. Salpietarin keitto ruudinvalmistukseen päättyi 1850-luvulla. Tällöin valtio lopetti kotimaisen salpietarinkeiton tukemisen ja poisti tuontisalpietarilta tullimaksun. Näin Itä-Intian ja Chilen tuontisalpietari syrjäytti kotimaisen tuotannon. == Lähteet == * === Viitteet === == Aiheesta muualla == *PubChem: Potassium nitrate *KEGG: Potassium nitrate Luokka:Räjähdysaineet Luokka:Nitraatit Luokka:Kaliumyhdisteet
Maunulan ala-asteen koulu

Maunulan ala-asteen koulu on Helsingin Maunulassa sijaitseva koulu, jossa on luokat 1–6. Koulussa on tavallisten luokkien lisäksi englanninkielisiä luokkia, joille pääsee soveltuvuuskokeella. Koulussa on noin 570 oppilasta. Koulurakennuksessa toimii myös ruotsinkielinen koulu. Koulun rehtori on Taija Kiesi-Talpiainen. == Lähteet == Luokka:Maunula Luokka:Helsingin peruskoulut
Kirsi Kemppainen

Kirsi Kemppainen (s. 4. joulukuuta 1975) on suomalainen pikajuoksija. Hän edusti aktiiviurallaan Tampereen Pyrintöä ja hänen valmentajanaan toimi Riitta Maunula. Hän saavutti urallaan neljä hopeamitalia SM-hallikisoista 400 metrin matkalla. Kalevan kisoissa hänen paras sijoituksensa oli neljäs, jonka hän saavutti vuosina 1997 ja 1999 samalla matkalla. SM-viesteissä hän voitti Suomen mestaruuden Tampereen Pyrinnön 4 × 400 metrin joukkueessa vuonna 1998 ja sijoittui samalla matkalla pronssille vuonna 1996. Pikaviestistä hänellä on myös yksi pronssimitali vuodelta 1994. Kemppainen edusti Suomea vuonna 1994 alle 20-vuotiaiden MM-kisoissa Lissabonissa 4 × 400 metrin viestijoukkueessa, joka sijoittui viidenneksi ajalla 3.37,55. Hän edusti Suomea myös ensimmäisissä alle 23-vuotiaiden EM-kisoissa Turussa 4 × 400 metrin viestijoukkueessa. Joukkue juoksi matkalla edelleen voimassa olevan 22-vuotiaiden Suomen ennätyksen 3.34,88 sijoittuen neljänneksi. ==Lähteet== * Luokka:Suomalaiset pikajuoksijat Luokka:Vuonna 1975 syntyneet Luokka:Elävät henkilöt
Bissandougou

Bissandougou on kaupunki Guineassa. 1800-luvulla se oli djulasotapäällikön Samori Tourén Mandinkavaltakunnan pääkaupunkina. Touré tunnettiin huomattavasta vastarinnastaan Ranskan siirtomaahallintoa vastaan ja oli Ranskan imperiumia sekä pienempiä Afrikan valtioita vastaan ylivoimainen vuosia. 9\. huhtikuuta 1891 eversti Louis Archinardin johtamat Ranskan joukot hyökkäsivät Bissandougouhun ja polttivat kaupungin. Jäänteitä kaupungin muinaisista linnoituksista voidaan löytää nykyisen kaupungin alueelta vielä nykyäänkin. Guinean itsenäistyessä Samori Tourén lapsenlapsenlapsi Ahmed Sékou Touré valittiin maan ensimmäiseksi presidentiksi. == Aiheesta muualla == *Gatelet, Tinent: Histoire de la conquête du Soudan français (1878-1899) Luokka:Guinean kaupungit
Batén valtakunta

Batén valtakunta oli valtio, joka keskittyi nykyisen Guinean Kankanin alueelle. Mandinkan valtakunta valloitti Batén valtakunnan vuonna 1879. ==Lähteet== Luokka:Afrikan entiset monarkiat Luokka:Guinean historia
Dinobutoni

Dinobutoni (C14H18N2O7) on aromaattisiin karbonaattiestereihin kuuluva orgaaninen yhdiste. Yhdistettä käytetään maataloudessa agarisidina ja fungisidina. ==Ominaisuudet== Huoneenlämpötilassa dinobutoni on kellertävää kiteistä ainetta. Yhdiste on veteen liukenematonta, mutta liukenee useisiin orgaanisiin liuottimiin kuten etanoliin, asetoniin sekä alifaattisiin ja aromaattisiin hiilivetyihin, esimerkiksi bentseeniin. Yhdiste hydrolysoituu dinosebiksi.Franz Müller, Hans Peter Streibert & Saleem Farooq: Acaricides, Ullmann's Encyclopedia of Industrial Chemistry, John Wiley & Sons, New York, 2009. Viitattu 29.8.2017 Dinobutoni voi vaikuttaa aineenvaihduntaan sitä kiihdyttävästi, mikä aiheuttaa kuumeilua. Se voi myös olla myrkyllistä maksalle ja munuaisille ja vahingoittaa keskushermostoa. ==Valmistus ja käyttö== Dinobutonia voidaan valmistaa dinosebin tai sen alkalimetallisuolan ja isopropyyliklooriformiaatin välisellä reaktiolla. Dinobutoni tuli markkinoille 1960-luvulla ja sitä on käytetty erityisesti Yhdysvalloissa vihannespunkkien torjuntaan sekä homeenestoaineena omena-, päärynä-, puuvilla- ja vihannesviljelmillä. Se levitetään joko kostutettavana jauheena tai emulsiona. Euroopan unionin alueella dinobutonin käyttö kiellettiin vuonna 2002. ==Lähteet== Luokka:Sienentorjuntamyrkyt
Pinoliittymä

Pinoliittymä on moottoriteiden liittymätyypeistä tehokkaimpiin kuuluva. Sitä kutsutaan myös mm. Maltanristiksi muotonsa takia. Pinoliittymän perustyyppi on nelikerroksinen. Siinä suorat tai puolisuorat rampit liittyvät toiselle tielle. Suomessa ei ole pinoliittymiä. Kuitenkin Lakalaivan eritasoliittymässä on pinorampit länsipuoliskossa. == Katso myös == * Eritasoliittymä * Neliapilaliittymä * Puolineliapilaliittymä * Turbiiniliittymä == Lähteet == Teillä ja turuilla: Pino Luokka:Tieinfrastruktuuri
Fittja

Fittja on alue Tukholman läänin Botkyrkan kunnassa. Se on kerrostaloalue. Tukholman metron Fittjan metroasema on ulkoilma-asema. Tukholman mellakat 2013 ulottuivat myös Fittjaan. Luokka:Botkyrkan kunta
Arcteq

Arcteq on suomalainen yritys, joka suunnittelee, valmistaa ja markkinoi sähköverkon suojareleitä ja valokaarisuojia sekä älykkäitä sähköverkkoja voimantuotantoon, -siirtoon ja -jakeluun. Arcteq valmistaa myös erilaisia laitteita sähköverkon ja sähkölaitteiden mittaus- ja monitorointitarkoituksiin. Arcteq tarjoaa asiakkailleen myös tuotteisiinsa liittyviä palveluita ja tukea. Arcteqin tuotteita käytetään maailmanlaajuisesti useissa erilaisissa käyttötarkoituksissa, kuten sähköasemilla, voimalaitoksissa, öljy- ja kaasulaitoksissa, kaivosteollisuudessa, terästehtaissa, öljynporauslautoilla sekä muissa vaativaa sähköverkon suojajärjestelmää vaativissa kohteissa. Arcteqillä on useita referenssejä ympäri maailmaa ja se on esimerkiksi CERNin, Euroopan hiukkasfysiikan tutkimuskeskuksen, kumppani. Arcteq tuottaa suojareleitä CERNin sähköntuotantoon. Arcteqillä on paikallisten toimipisteidensä ja kumppaneidensa kautta liiketoimintaa yli 40 maassa. Yrityksen liikevaihto vuonna 2016 oli yli 4 miljoonaa euroa ja sen tuotannosta 95% on vientiä. Arcteqin tuotteita viedään useisiin maihin, kuten Etelä-Koreaan, Taiwaniin, Malesiaan, Brasiliaan ja Etelä-Afrikkaan. Arcteqin tuotanto tapahtuu Suomessa ja sen omistus on kokonaan Suomessa. Valtaosan Arcteqistä eli 80% omistaa sen työntekijät ja 20% Ensto, joka on suomalainen sähköalan yritys. Arcteq on perustettu vuonna 2010 ja sen pääkonttori sijaitsee Vaasassa korkeakoulujen vieressä sähköinsinöörityön keskittymässä, jossa Arcteqillä on tuotekehitysyhteistyötä vaasalaisten korkeakoulujen kanssa. == Lähteet == *Arcteq kotisivut === Viitteet === == Aiheesta muualla== *Kotisivut *LinkedIn Luokka:Suomalaiset teollisuusyritykset
Raw Like Sushi

Raw Like Sushi on ruotsalaisen laulajan Neneh Cherryn esikoisalbumi, joka julkaistiin Virgin Recordsilla 5. kesäkuuta 1989. Albumi on tunnettu parhaiten maailmanlaajuista suosiota saaneesta kappaleesta ”Buffalo Stance”. Kappale sijoittui 3. sijalle niin Billboard Hot 100 -listalla kuin Britannian singlelistalla. Albumi Raw Like Sushi puolestaan sijoittui Billboard 200 -listan sijalle 40. sekä Britannian albumilistan sijalle 2. Ruotsissa albumi sijoittui Sverigetopplistanin sijalle 3. Suomessa albumi sijoittui Suomen virallisen listan sijalle 14. ja oli musiikkilistalla 14 viikkoa. ==Kappaleet== ==Kokoonpano== *Neneh Cherry – laulu *Sandy McLelland – taustalaulu *Chandra Armstead – taustalaulu *Cameron ”Booga Bear” McVey – taustalaulu, johtava tuottaja, miksaus, rytmit *Phil Chill – ohjelmointi, rytmit, taustalaulu *Claudia Fontaine – taustalaulu *Nellee Hooper – vibrafoni *Jerod – kitara *Alvin Moody – rytmit *Nick Plytas – ohjelmointi *Jeff Scantlebury – conga *John Sharp – ohjelmointi *Tim Simenon – rytmit *Dynamik Duo – rytmit *Mark Saunders – multi-instrumentit, rytmit *Will Malone – orkesterinjohtaja, ohjelmointi *Gordon Dukes – taustalaulu *Jean Baptiste Mondino – valokuvaus *Mushroom – ohjelmointi ==Arvostelut== *AllMusic: *Chicago Tribune: *Los Angeles Times: *The Village Voice: A− ==Lähteet== Luokka:Neneh Cherryn albumit Luokka:Vuoden 1989 esikoisalbumit
Shenhai-moottoritie

Shenhai-moottoritie (G15) on Kiinan moottoritieverkon pohjois-eteläsuuntainen pääväylä. Se alkaa Shenyangista ja päättyy Hainaniin, siitä nimi Shenhai. Tien pituus on 3710 km. Suuret risteykset: *Danxi-moottoritie (G16), Anshan, Liaoning *Heda-moottoritie (G11), Dalian, Liaoning *Rongwu-moottoritie (G18), Yantai, Shandong *Qingyin-moottoritie (G20), Qingdao, Shandong *Qinglan- moottoritie (G22), Qingdao, Shandong *Changshen-moottoritie (G25), Lianyungang, Jiangsu *Lianhuo-moottoritie (G30), Lianyungang, Jiangsu *Hushan- moottoritie (G40), Nantong, Jiangsu *Jinghu-moottoritie (G2), Shanghai *Huyu- moottoritie (G50), Shanghai *Hukun-moottoritie (G60), Shanghai *Quannan- moottoritie (G72), Quanzhou, Fujian *Xiarong-moottoritie (G76), Zhangzhou, Fujian *Shankun-moottoritie (G78), Shantou, Guangdong *Changshen-moottoritie (G25), Shenzhen, Guangdong *Jinggang’ao-moottoritie (G4), Donnguan, Guangdong *Jinggang’ao-moottoritie (G4), Guangzhou, Guangdong *Erguang-moottoritie (G55), Foshan, Guangdong *Guangkun-moottoritie (G80), Foshan, Guangdong *Lanhai-moottoritie (G75), Zhanjiang, Guangdong Luokka: Kiinan moottoritiet
Royal Airlines

Royal Airlines oli kanadalainen lentoyhtiö. Se perustettiin vuonna 1991 ja lopetti toimintansa 2001, kun Canada 3000 osti sen. == Historia == Royal Airlinesin perusti Michel Leblanc vuonna 1991. Se kuului Royal Aviation -yhtiön alaisuuteen, ja sen kotikenttä oli Montrealin Dorvalin kansainvälinen lentoasema. Yhtiö hankki Boeing 757-, Airbus A310- ja Lockheed L-1011 TriStar -koneita ja käytti lisäksi Boeing 727 -koneita tilauslennoilla Atlantin yli Eurooppaan. Vuonna 2001 Royal Airlines joutui talousvaikeuksiin. Sillä ei ollut paljon aikaa ennen kuin rahat olisivat loppuneet, joten ainoa vaihtoehto oli suostua sopimukseen, jossa Canada 3000 osti yhtiön. Perustaja Leblancista tuli uuden yhtiön varapuheenjohtaja, mutta hän lähti tehtävästä jo muutaman kuukauden jälkeen erimielisyyksien vuoksi. Royal Airlinesin koneiden maalaamisessa Canada 3000:n väreihin kesti jonkin aikaa, ja niinpä vielä yhtiön lopetettua toimintansa monet sen lentokoneista säilyttivät vanhat värinsä niin, että vain yhtiön nimi oli vaihdettu. == Laivastohistoria == Toimintansa aikana Royal Airlines käytti ainakin seuraavia konetyyppejä: * Airbus A310-300 * Airbus A320-200 * Boeing 727 * Boeing 737-200 * Boeing 737-400 * Boeing 757-200 * Lockheed L-1011 TriStar == Lähteet == Luokka:Entiset kanadalaiset lentoyhtiöt
Gadna poroda

Gadna poroda () on bulgarialaisen pop-folk-laulaja Azisin kymmenes studioalbumi. Se julkaistiin vuonna 2011 levymerkillä Ara Mjozik. == Kappaleet == # # # (mukana Toni Storaro) # # # (feat. Ustata) # # # # (feat. Vanko 1) # # == Lähteet == * Luokka:Vuoden 2011 albumit Luokka:Azisin albumit
Klaus Hedman

Klaus Hedman (s. 1953 Helsinki) on Helsingin yliopiston kansainvälisesti palkittu virologian professori. Hänet valittiin 1992 Euroopan parhaaksi nuoreksi kliiniseksi virologiksi.Helsingin yliopisto Hedman tunnetaan IgG- aviditeettimittauksen tuomisesta infektiotautidiagnostiikkaan. Hän kehitti menetelmän 1980-luvun lopulla immunologi Ilkka Seppälän kanssa, ja se tarkentaa tietoa tartuntahetkestä ja parantaa tautidiagnoosin luotettavuutta.Mediuutiset.fi Lisäksi Hedman tunnetaan uranuurtajana virustulehdusten DNA:han perustuvien diagnoosimenetelmien kehittämisessä ja käyttöönottamisessa. Hedmanin ryhmä on löytänyt useita aikaisemmin tuntemattomia ihmisen DNA-viruksia ja osoittanut, että elimistöön jäävän DNA:n perusteella voidaan havaita aiemmin elämän aikana sairastettu virusinfektio. Vuonna 2017 Hedman sai näistä ansioista J. W. Runebergin palkinnon, jonka Finska Läkaresällskapet jakaa joka toinen vuosi tunnustuksena menestyksellisestä tieteellisestä toiminnasta.Helsingin yliopisto. Hedman on urallaan saanut myös muita kotimaisia ja kansainvälisiä palkintoja. == Lähteet == Luokka:Elävät henkilöt Luokka:Vuonna 1953 syntyneet Luokka:Helsingin yliopiston professorit Luokka:Suomalaiset professorit Luokka:Suomalaiset virologit
Ogledalce

Ogledalce on pop-laulaja Jelena Karleuša’n ensimmäinen albumi. Se julkaistiin lokakuussa 1995. == Kappaleet == # Ogledalce # Gde smo pogrešili mi # Najbolja drugarice # Da mi nisi drag # Biću tvoja # Lagao si, lagao # Suze devojačke # Dala sam ti noć == Lähteet == Luokka:Jelena Karleušan albumit Luokka:Vuoden 1995 esikoisalbumit
Maastohiihto talviolympialaisissa 1936 – miesten 18 km

Vuoden 1936 talvilolympialaisten 18 kilometrin maastohiihtokilpailu käytiin 12. helmikuuta. Kilpailuun osallistui 75 hiihtäjää. 18 km maastohiihtokilpailu oli samalla myös hiihto-osuus kisojen yhdistetyn kilpailusta, johon osa hiihtäjistä samalla osallistui. Olosuhteet olivat erinomaiset, lämpötilat vaihtelivat välillä −2 ... −5 °C. Korkeuseroja ladulla oli 275 metriä. Kilpailijat lähtivät matkaan puolen minuutin välein. Pohjoismaiden hiihtäjät lähtivät matkaan ennakkosuosikkeina. Yllättävintä oli, että Suomi ei lähettänyt matkaan edellisten MM-kilpailujen maailmanmestaria Klaes Karppista, vaan hänen sijastaan hiihti Pekka Niemi. Myös Norjalta puuttui matkan vahva hiihtäjä Sverre Brodahl, jonka sijasta hiihti Arne Rustadstuen. Matkan aikaisemmista lähtijöistä vahvin oli Tšekkoslovakian Lukáš Mihalák, joka johti kilpailua ennen kuin Oddbjørn Hagen kirjautti maaliin tullessaan lähes kolme ja puoli minuuttia paremman ajan. Hagenin aikaa eivät kyenneet lyömään suomalainen matkan maailmanmestari vuodelta 1934 Sulo Nurmela, eikä Ruotsin Martin Matsbo. Sen sijaan Ruotsin 23-vuotias Erik Larsson teki loistavan hiihdon. Hän lähti matkaan puoli minuuttia Norjan Arne Rustadstuenin jälkeen, hiihti norjalaisen kiinni ja löi maalissa Hagenin ajan 55 sekunnilla. Kolmanneksi hiihti Pekka Niemi, joka teki maalissa kolme sekuntia paremman ajan kuin Ruotsin Matsbo. Larsson oli vain 23-vuotias voittaessaan olympiakultaa. Hän lopetti hiihtouransa pian olympiavoittonsa jälkeen, lahjoitti mitalinsa lestadiolaisseurakunnalle ja ryhtyi maallikkosaarnaajaksi kotikaupungissaan Kiirunassa. ==Lopputulokset== == Lähteet == Luokka:Maastohiihto talviolympialaisissa 1936
San Marino lasten Eurovision laulukilpailussa

San Marino on osallistunut Lasten Eurovision laulukilpailuun neljä kertaa, ensimmäisen kerran vuonna 2013. San Marinon paras sijoitus on samalta vuodelta, jolloin se sijoittui kymmeneksi Michele Perniolan esittämällä kappaleella "O-o-O Sole intorno a me". ==Osallistujat== Vuosi Esittäjä Kappale Sijoitus Pisteet 2013 Michele Perniola "O-o-O Sole intorno a me" 10 42 2014 The Peppermints "Breaking My Heart" 15 21 2015 Kamilla Ismailova "Mirror" 14 36 2024 Idols SM "Come noi" 17 47 ==Lähteet== Luokka:Lasten Eurovision laulukilpailut maittain Luokka:San Marinon musiikki
Dotek lásky

Dotek lásky on tšekkiläisen poplaulaja Karel Gottin studioalbumi. Se julkaistiin vuonna 2012 levymerkillä Supraphon. == Kappaleet == # Party (I'm A Believer) # S Tebou Vždycky Přijde Máj (Always On My Mind) # Čas (Ben) # Ďábel Tisíc Tváří Má (You're The) Devil In Disguise # Já Toužil Plout (If I Could Turn Back The Hands Of Time) # Podezírání (Suspicious Minds) # Můj Ideál (Endless Love) (mukana Monika Absolonová) # S Ní (She) # Modrý Samet (Blue Velvet) # Dotek Lásky Never Thought (That I Could Love) # Ona Mi Věří (She Believes In Me) # Já Znám Lásky Pád (All Out Of Love) # Vincent Van Gogh (Vincent) # Sochy V Dešti (Crying In The Rain) # Všichni Mí Strážní Andělé (Wind Beneath My Wings) # Solitér (Solitaire) # Nic Nás Nezastaví (Nothing's Gonna Stop Us Now) (mukana Gabriela Gunčíková) == Lähteet == Luokka:Vuoden 2012 albumit
Slovenia lasten Eurovision laulukilpailussa

Slovenia on osallistunut Lasten Eurovision laulukilpailuun kaksi kertaa, ensimmäisen kerran vuonna 2014. Slovenian paras sijoitus on vuodelta 2015, jolloin se sijoittui kolmanneksi Lina Kuduzovićin esittämällä kappaleella "Prva ljubezen". ==Osallistujat== Vuosi Esittäjä Kappale Sijoitus Pisteet 2014 Ula Ložar "Nisi sam" 12 29 2015 Lina Kuduzović "Prva ljubezen" 3 112 ==Lähteet== Luokka:Lasten Eurovision laulukilpailut maittain Luokka:Slovenian musiikki
Israel lasten Eurovision laulukilpailussa

Israel on osallistunut Lasten Eurovision laulukilpailuun kolme kertaa, ensimmäisen kerran vuonna 2012. Israelin paras sijoitus on samalta vuodelta, jolloin se sijoittui kahdeksanneksi Kids.il:n esittämällä kappaleella "Let The Music Win". ==Osallistujat== Vuosi Esittäjä Kappale Sijoitus Pisteet 2012 Kids.il "Let The Music Win" 8 68 2016 Shir & Tim "Follow My Heart" 15 27 2018 Noam Dadon "Children Like These" 14 81 ==Lähteet== Luokka:Lasten Eurovision laulukilpailut maittain Luokka:Israelin musiikki
Pambotadai

Pambotadai (, ) oli antiikin aikainen alun perin Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Pambotadain sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Erekhtheis ja sillä oletetaan olleen yksi edustaja Ateenan bulessa eli neuvostossa. Hellenistisellä kaudella edustajia oli kaksi. Roomalaisella kaudella tehtyjen muutosten seurauksena demos kuului vuodesta 124/125 jaa. Hadrianis-fyleen. Demoksen kansalaisesta käytettiin demonyymiä Pambōtadēs (). == Lähteet == Luokka:Antiikin Attikan demokset
Pelekes

Pelekes (, ) oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. Pelekes sijaitsi Ateenan pohjoispuolella. Se sijoitetaan suunnilleen nykyisen Fylín eli Chasián tienoille. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä Pēlēks (). == Lähteet == Luokka:Antiikin Attikan demokset Luokka:Fylí
Alempi Pergase

Alempi Pergase () oli antiikin aikainen alun perin Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Alempi Pergase sijaitsi Ateenan pohjoispuolella. Se sijoitetaan länteen nykyisestä Kifisián kaupungista. Alemman Pergasen lähellä sijaitsi Ylempi Pergase, joka oli erillinen demos. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Erekhtheis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Erekhtheis-fyleen. Muutosten seurauksena demoksella oli hellenistisellä kaudella kolme bule- edustajaa. Demoksen kansalaisesta käytettiin demonyymiä Pergasēthen (). == Lähteet == Luokka:Antiikin Attikan demokset
Ylempi Pergase

Ylempi Pergase () oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. Ylempi Pergase sijaitsi Ateenan pohjoispuolella. Se sijoitetaan luoteeseen nykyisestä Kifisián kaupungista. Ylemmän Pergasen lähellä sijaitsi Alempi Pergase, joka oli erillinen demos. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kolme bule- edustajaa. Demoksen kansalaisesta käytettiin demonyymiä Pergasēthen (). == Lähteet == Luokka:Antiikin Attikan demokset Luokka:Kifisiá
Perithoidai

Perithoidai (, ) oli antiikin aikainen Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty- trittykseen eli kaupunkialueen demoksiin. Perithoidain oletetaan sijainneen Ateenan länsipuolella. Se sijoitetaan suunnilleen nykyisen Aigáleon kaupungin tienoille. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kolme edustajaa Ateenan bulessa eli neuvostossa. Perithoidaista oli kotoisin muun muassa poliitikko Hyperbolos. Demoksen kansalaisesta käytettiin demonyymiä Perithoidēs (). == Lähteet == Luokka:Aigáleo Luokka:Antiikin Attikan demokset
Pithos (demos)

Pithos (, ) eli Pitthos () oli antiikin aikainen Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Pithoksen sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi tai kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin neljä tai viisi bule-edustajaa. Demoksen kansalaisesta käytettiin demonyymiä Pitheus (). == Lähteet == == Aiheesta muualla == Luokka:Antiikin Attikan demokset
Plotheia

Plotheia (, ) oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. Plotheia sijaitsi lähellä Halai Arafenideen demosta. Se sijoitetaan suunnilleen nykyisen Stamátan kaupungin tienoille Ateenan koillispuolelle. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yksi edustaja Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kaksi bule-edustajaa. Demoksen kansalaisesta käytettiin demonyymiä Plōtheieus () tai Plōtheus (). == Lähteet == Luokka:Antiikin Attikan demokset Luokka:Diónysos
Poros (demos)

Poros (, ) oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Poros sijaitsi suunnilleen nykyisen Mitropísin tienoilla Lavreotikín kunnassa. Demosta ei tule sekoittaa Poroksen saareen, joka tunnettiin antiikin aikana nimellä Kalaureia. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Akamantis ja sillä oli kolme edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Akamantis-fyleen. Demoksen kansalaisesta käytettiin demonyymiä Porios (). == Lähteet == Luokka:Antiikin Attikan demokset Luokka:Lavreotikí
Alempi Potamos

Alempi Potamos (, ), joskus myös Alempi Potamioi (), oli antiikin aikainen alun perin Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Alemman Potamoksen sijaintipaikaksi oletetaan nykyinen Panepistimioúpolin eli Ateenan yliopiston kampuksen alue Zográfoussa. Ylempänä Hymettos-vuoren (nyk. Ymittós) rinteessä sijaitsi Ylempi Potamos, joka oli erillinen demos. Kumpaakaan näistä ei tule sekoittaa kolmanteen Potamos- nimiseen demokseen, Potamos Deiradiotaihin. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Leontis ja sillä oli yksi tai kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Leontis-fyleen. Muutosten seurauksena demoksella oli hellenistisellä kaudella kaksi bule-edustajaa. Demoksen kansalaisesta käytettiin demonyymiä Potamios (). Ionin hautapaikkana pidettiin joko Alempaa tai Ylempää Potamosta. == Lähteet == Luokka:Antiikin Attikan demokset Luokka:Zográfou
Ylempi Potamos

Ylempi Potamos (, ), joskus myös Ylempi Potamioi (), oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Ylemmän Potamoksen sijaintipaikaksi oletetaan nykyinen Kaisarianín luostarin paikka Ymittós-vuoren rinteessä. Sen alapuolella sijaitsi Alempi Potamos, joka oli erillinen demos. Kumpaakaan näistä ei tule sekoittaa kolmanteen Potamos- nimiseen demokseen, Potamos Deiradiotaihin. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yksi tai kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kaksi bule-edustajaa. Demoksen kansalaisesta käytettiin demonyymiä Potamios (). Ionin hautapaikkana pidettiin joko Ylempää tai Alempaa Potamosta. == Lähteet == Luokka:Antiikin Attikan demokset Luokka:Kaisarianí